**LRPS 2022-9177986**

**Հարց:** Կնշե՞ք հիմնական մալուխատարերի տիպը, բաց, թե՞ փակ մոնտաժ:

**Պատասխան:** *Մալուխատարերը իրականացվելու են բաց մոնտաժով, իսկ մալուխները անց են կացվելու պատերի միջով ճկախողովակի միջով (800մ), անցքերի բացումը և պատերի լարուղիների քանդումը պետք է ներառվեն մալուխի անցկացման աշխատանքների միավոր արժեքի մեջ (800մ)։ Ընդհանուր նախատեսվում է (1880մ) փակ մոնտաժ, ներառյալ՝ ճկախողովակով:*

**Հարց:** Անհասկանալի է մալուխների տեղադրման ձևերը: Բացի մետաղական՝ հիմնական մալուխատարներից,  նախագծում 2 տարբերակ կա՝ ա) պատերի մեջ և բ) ՊՎՔ մալուխատարներով: ՊՎՔ մալուխատարները ներկառուցվող վարդակներով, բավականին թանկ նյութեր են, հատկապես Legrand-ը,  ու սրանց բացակայությունը այլ գնային պատկեր կտա: Պատերի մեջ փոսորակների լարանցման համար և հետագա գաջապատում նույնպես նախատեսված չէ.

**Պատասխան:** *Legrand ֆիրման նշված է միայն ժամանակի ռելեի համար, բոլոր վարդակների, անջատիչների համար նշված էTitan ֆիրմայի արտադրանքին համարժեք ։*

**Հարց:** Ճկախողովակների քանակը անհասկանալի է. մոտ 4 կմ լարերի համար 800 մետր ճկախողովակ: Բայց ենթադրաբար դրանք պատերի միջի մալուխների համար են միայն: Իսկ մնացածը ՊՎՔ մալուխատա՞ր:

**Պատասխան:** *Ճկախողովակը նախատեսված է միայն պատերի մեջ անցկացնելու համար։*

 **Հարց:** Որոշ տեղերում երևում են վարդակներ սեղանների ետևում, ռենդերներում դրանք չեն երևում: Առաջինը՝ այս տարբերակը հարմա՞ր է համակարգիչների հետագա միացումների համար և երկրորդ, անհայտ է տեղադրման ձևը: Տպավորություն է, որ բոլոր մալուխները պատերի մեջ են:

**Պատասխան:** *Ռենդերները հիմք չեն կարող հանդիսանալ էլ. մոնտաժային աշխատանքների իրականացման համար։ Բոլոր սնուցող լարերը պատերի մեջ են։*

*Վարդակները՝ նույնպես, իսկ մի մասը՝ ՊՎՔ մալուխատարերով։*

**Հարց.** Ստորև լուսատուները չկան Ծավալաթերթում, ի՞նչ տիպի են լինելու: Նույնպես բավականին թանկ տարբերակներ են ու գնի վրա շատ մեծ ազդեցութուն ունեցող:

***Պատասխան.*** *Պահանջվում է միայն երկու տիպի լոսատուներ, որոնք նշված են Ծավալաթերթի մեջ։*

**Հարց.** Շրիշակների տեսակը և բարձրությունը. ռենդերներում երևում է մոխրագույն, մոտավորապես RAL 7016 ներկված ՄԴՖ, բայց դա պետք է անպայման նշված լինի (կարող է լինել նաև փայտ, պլաստիկ և այլն):

 **Պատասխան.** *Շրիշակները պետք է ներկված լինեն ՄԴՖ RAL 7021, 80մմx18մմ*

**Հարց.** Պատի պաշտպանիչ լամինատներ. Ծավալաթերթուն դրանք բացակայում են, արդյո՞ք սա իրականացավելու է այլ կազմակերպության կողմից: Պտտվող աթոռների բռնակների մասը, երբ աշխատողը վեր է կենում, կամ տեղում պտտվում, նույնպես վնասում են պատերը:

 **Պատասխան.***Գնառաջարկում պետք է հաշվարկել միայն այն աշխատանքներն ու նյութերը, որոնք ներառված են ծավալաթերթում:*

**Հարց.** Ռենդերներում, որոշ տեղերում, երևում են օդափոխության խողովակներ ներվկած նույն՝ շրիշակների գույնով: Ծավալաթերթում բացակայում են այս աշխատանքերը: Դրանք որակով իրականացնելու համար պետք է փոշեներկվեն արտադրամասում, կամ ավելի ցածր որակային չափանիշների դեպքում տեղում իրականացվեն:

**Պատասխան.** *Ռենդերներում երևացող օդատարները գոյություն ունեն: Նոր օդատար չի իրականացվելու:*

**Հարց.** Արդյոք նախատեսվում է ցանցային համակարգի տեղադրում:

**Պատասխան.** *Ցանցը իրականացվելու է այլ կապալառուի կողմից:*